
U ovom radu autor analizira načine korištenja zvučnih zapisa i 
intervjua iz prvih dana navodnih ukazanja u Međugorju. U mnoštvu 
dostupne literature o Međugorju, samo se nekolicina autora odlučila 
ozbiljno pozabaviti ovim snimkama, procjenjujući njihovu arhivsku 
kao i sadržajnu vrijednost. Razlog toj nezainteresiranosti mogli bismo 
potražiti u činjenici da određeni dijelovi zapisa ne dopuštaju previše 
proizvoljnih tumačenja te su često osporavani i podcjenjivani od strane 
zagovornika međugorskih ukazanja. 

Slika 1. Crtež Međugorja i okolice, (izvor: Laface cachee de Medjugorje, 1988. g., 
str. 3) 

Prvi put boravio sam u Međugorju u srpnju 2010. godine pridruživši 
se kolegici Marijani Belaj i kolegi Tomi Vinšćaku na već uhodanom terenskom 
istraživanju. Budući da nisam imao prethodnih hodočasničkih iskustava, 
privukla me mogućnost istraživanja na jednom od najkontroverznijih 
svjetskih vjerskih odredišta. Pitanje Međugorja se upravo nekako u vrijeme 
našeg posjeta ponovno aktualiziralo jer na prijedlog Pape Benedikta XVI. 
vatikanska Kongregacija za nauk vjere utemeljuje komisiju od sedamnaest 
stručnjaka čiji je cilj provjeriti navodna međugorska ukazanja i na kraju dati 
službeno objašnjenje i odluku. Komisijom predsjedava talijanski kardinal 
Camillo Ruini, inače predsjednik Biskupske konferencije u Vatikanu, a osim 
stručnjaka iz kanonskog prava, teologije, psihologije i mariologije među 
članovima je šest kardinala, pa tako i metropolit vrhbosanski Vinko Puljić 
kao i zagrebački nadbiskup kardinal Josip Bozanić. 1 Bez želje da u ovom radu 
ulazim u polemiziranje oko moguće odluke Crkve o karakteru Međugorja 
koja i danas ,,visi“ u zraku između constat de non supernaturalitate i non- 
constat de supernaturalitate 2 , drugim riječima dugogodišnje krajnje 
neodređenosti Crkve prema tom fenomenu, pokušat ću se osvrnuti s nekoliko 
priloga na audio-snimke iz 1981. godine koje nam je ustupio kazivač Grgo 
Kozina, svjedok prvih ukazanja. Na terenu, u svoj sili dostupnog materijala o 
Međugorju ove snimke učinile su mi se zanimljivima kao rijedak autentični 
materijal s mjesta događanja. Grgo Kozina, radio-amater iz Međugorja, bio 
je među prvim ljudima koji su u zaselku Bijakovići, posljednjih dana mjeseca 
lipnja 1981. godine na današnjem Brdu Ukazanja prisustvovali viđenjima 
Gospe od strane šestero malodobnih vidioca, Ivanke Ivanković, Mirjane 
Dragičević, Vicke Ivanković, Ivana Dragičevića, Marije Pavlović, starih 
između 15 i 17 godina te Jakova Cole, desetogodišnjaka. Za razliku od, po 
nekim procjenama, petnaestak tisuća ljudi koji su nahrupili u Bijakoviće 28. 
lipnja 1981. godine, Grgo Kozina tog je petog dana ukazanja ponio ručni 
magnetofon kako bi na licu mjesta zabilježio ono što se događa. Ran dali 
Sullivan (2004:88) tvrdi da je upravo Grgina snimka od petog dana ukazanja, 
nedjelje 28. 06. 1981. god., prvi postojeći dokument ukazanja uistinu s mjesta 
na kojem se ono navodno dogodilo. Grgo Kozina time je u neku ruku postao 
etnograf insider, iako bi mu možda bolje odgovarao naziv neslužbenog 
reportera svih tada aktualnih događanja. Kao jedan od rijetkih tehnoloških 
entuzijasta u malom mjestu poput Međugorja, Grgo je već početkom 1960- 
ih godina osnovao radio-klub te se bavio i fotografiranjem. U jednom od 


1 http://www.oslobodjenje.ba/vijesti/bih/komisija-za-fenomen-medjugorja-u-2012-ne- 
zavrsava-rad (20.8.2012.) 

2 „ustanovljenost ne-nadnaravnog“ i „ne-ustanovljenost nadnaravnog" 


1*12 Ethnologica Dalmatica 19 


razgovora, kazao nam je da je i sam fotografirao događaje tih dana, čak u 
jednom trenutku i posudio svoj fotoaparat župniku fra Jozi Zovku, no za 
razliku od audio-snimki, filmovi s njegovim fotografijama iz tih dana nikad 
nisu preživjeli konfiskaciju Službe državne bezbjednosti tadašnje Jugoslavije. 



Slika 2. Grgo Kozina i počeci radio-kluba sredinom 1960-ih. 
(izvor: Međugorje i Bijakovići u Brotnju, 1979. g., str. 101) 


Zbog dobrog poznavanja tehnologije, Grgo je bio zamoljen da barata 
i s ostalim snimkama, tako da je osim vlastitih vrpci, bio u posjedu i svih 
ostalih magnetofonskih intervjua s vidiocima koje su u vremenu od 27. - 
30. 06. 1981. god. napravih prvo fra Zrinko Čuvalo, međugorski kapelan, a 
nakon povratka u Međugorje 27. 06. u poslijepodnevnim satima, osobno i 
međugorski župnik fra Jozo Zovko. Isprva se vjerovalo da su vlasti zaplijenile 
ove snimke kad je fra Zovko uhićen 17. 08. 1981. god., ah fra Ivo Sivrić 3 


3 Ivo Sivrić, autor knjige „Laface cachee de Medjugorje “ rođen je u Međugorju 1917. godine. 

Nakon što je završio studij filozofije i teologije u Mostaru, zaređen je 1941. god., a zatim odlazi na 
doktorski studij u Zagreb pa Rim, gdje je doktorirao 1947. godine. Sivrić emigrira u SAD, predaje na 
sveučilištu Duquesne u Pittsburghu, a nakon što postaje američki državljanin, osam puta posjećuje 
Međugorje. Bio je direktor Hrvatskih franjevačkih publikacija i radio je kao kapelan u St. Louisu. 
Umro je 28. listopada 2002. godine. 

Koautor i urednik knjige, Louis Belanger, rođen je u Quebec Cityju 1941. godine. Nakon studija 
političkih znanosti na Sveučilištu Laval, bavi se istraživanjima na području psihologije i parapsihologije 
na Sveučilištu Freiburg u Njemačkoj (1968.-1974.). Između 1975. i 2005. god. vodi istraživanja 
paranormalnih pojava pri Bogoslovnom fakultetu Sveučilišta u Montrealu te na Odsjeku za znanosti 

pripovijeda kako ih je njegov dobar prijatelj, Grgo Kozina, uspio kopirati 
prije toga, a onda mu proslijediti kopije. Pokušao je Grgo povratiti i nekoliko 
zaplijenjenih kazeta od milicije iz Čitluka, ah bez uspjeha te fra Sivrić smatra 
da su vjerojatno jedna ili dvije kazete zauvijek ostale izgubljene (1988:36). 
Na ustupljenim snimkama kroz gotovo pet sati materijala možemo pratiti 
nekoliko zanimljivih cjelina odvijanja događanja u prvim danima viđenja. 
Kako navodi Sullivan, (2004:83), nakon što se fra Zovko vratio u Međugorje 
te večeri 27. lipnja 1981. god., dočekalo ga je mnoštvo automobila i gužva. U 
župnom dvoru ugledao je magnetofon te preslušao intervjue koje je njegov 
zamjenik, kapelan fra Čuvalo, tog jutra vodio s vidiocima Ivanom, Vickom i 
Marijom. Nakon dogovora, fra Zovko i fra Čuvalo usuglasili su se da je najbolje 
rješenje dalje ispitivati svu djecu redom i odvojeno te snimati razgovore kako 
bi se njihove priče kasnije mogle usporediti i neslaganja pribilježiti. Obojica 
su u to vrijeme bili uvjereni da su navodna ukazanja dječje fantazije, igra ili 
pak medicinsko stanje uzrokovano konzumacijom droge. 

Što se tiče samog broja postojećih snimaka, izvori navode različite 
podatke. Fra Sivrić govori o 17 snimaka (1988:35) dok Klanac spominje 18 
(1997:204). Tri prvotna intervjua s vidiocima snimio je fra Čuvalo; dvije 
snimke, petog i šestog dana ukazanja, snimio je Grgo Kozina dok su ostalo 
zapisi osobnih intervjua fra Zovka s vidiocima. U neku ruku, mogli bismo 
reći da su nam snimke Grge Kozine od 28. i 29. lipnja 1981. god. etnografski 
puno zanimljivije jer su nastale upravo na mjestu navodnog ukazanja te se 
danas jedino preko njih donekle može uhvatiti atmosfera kakva je vladala u 
Bijakovićima u prvom tjednu ukazanja. Grgo Kozina snimanju je pristupao 
vrlo profesionalno i smireno, pokušavajući napraviti dokumentarni zapis 
sa što manje konstruiranja te se ponekad pojavljuje kao narator događaja, 
ali s druge strane, teško je zanemariti i njegovu ulogu sudionika. Budući da 
zbog snimanja uvijek stoji blizu vidioca, obično je on taj koji glasno prenosi 
okupljenom mnoštvu u pozadini ono što se događa u „prvim redovima". 


i religije Sveučilišta u Quebecu. Znanstveni je savjetnik, istraživač i komentator četiri serije od 45 
filmskih dokumentaraca o paranormalnim pojavama i serije dokumentarnih filmova o kontroverzama 
u znanosti. Boraveći u Međugorju, snimao je vidioce za vrijeme četiri “ekstaze” i propitivao razne 
fizičke i psihološke hipoteze kojima je pokušao objasniti prirodne karakteristike svjetlosnih pojava i 
vizija, (izvor: http://en.louisbelanger.com/the-hidden-side-of-medjugorje/). 

Slika 3. Grgo Kozina s magnetofonom i vidiocima usred mnoštva ljudi na 

Podbrdu, 29. 06. 1981. 

(izvor: http://www.medjugorjetoday.tv) 

Pri tome Grgo vrlo objektivno pokušava sagledati stvari, što potvrđuje 
Jean-Louis Martin u svom Izvješću navodeći kako mu je: „...Grgo Kozina, 
mještanin, rekao da brzina kojom su se djeca penjala na brdo nije bila čudesna 
već su vjerojatno bili u dobroj fizičkoj kondiciji .“ (Martin 1985:45), pritom 
aludirajući na neke izjave očevidaca koji su tvrdili da su vidioci netom prije 
ukazivanja Gospe jurili nadljudskom brzinom gore prema brdu, preskačući 
kamenje i grmlje kao od šale. 

Nakon preslušavanja ustupljene digitalizirane verzije snimki, pokušao 
sam istražiti na koje su načine ove vrpce do sada korištene ili interpretirane. 
Proučavanjem literature uvidio sam da su potpuni i relevantni transkripti 
vrpci dostupni u samo dvije knjige, pisane s potpuno oprečnim ciljevima i 
zaključcima. Prva od njih ona je fra Ive Sivrića „Laface cachee de Medjugorje“ 
iz 1988. godine, napisana na francuskom jeziku pod uredništvom kanadskog 
psihologa Louisa Belangera. Naredne godine otisnuta je i na engleskom pod 
nazivom „The hiddenface of Medjugorje \ Fra Sivrićeva knjiga vrlo je iscrpno 
i detaljno djelo na preko 400 stranica teksta 4 koje zaključak o karakteru 
Međugorja ne prepušta slučaju već upravo na detaljnom preslušavanju 

4 Od toga preko 200 stranica transkripata vrpci. 

snimki temelji svoj negativan sud o ukazanjima. Druga je knjiga „Na 
izvorima Međugorja “ Darije Škunce Klanac, hrvatske iseljenice u Kanadi i 
gorljive zagovaratelj ice međugorskog svetišta, izdana 1997. u Mostaru na 
hrvatskom jeziku i vrlo brzo na francuskom pod nazivom ,,Aux sources 
de Medjugorje". Kako sama autorica kaže, potrošila je mjesece na vađenje 
transkripata te njihov prijevod na francuski, iako ostaje pomalo nejasno 
zašto je takav iscrpljujući proces radila ispočetka budući da joj je tada već 
desetak godina bila dostupna knjiga fra Sivrića u kanadskom/francuskom 
izdanju, a koju i sama navodi u svom popisu izvora (Klanac 1997:205). Jedan 
od razloga mogao bi biti taj što fra Sivrićeva knjiga predstavlja Međugorje kao 
prevaru dok je Klanac vrlo osobno uključena u predstavljanje Međugorja kao 
istinskog svetišta tako da i danas tamo svake godine organizirano vodi grupe 
kanadskih hodočasnika. Dvije godine nakon prvog izdanja „Na izvorima 
Međugorja “, potaknuta mnoštvom prigovora na kvalitetu svog prvog rada, 
Klanac odlučuje izdati i knjižicu „Na izvorima Međugorja: prigovori “ gdje se 
pojedinačno osvrće na svaku od zamjerki, braneći žestoko svoje stavove. U 
intervjuu u Glasniku Mira br. 4 iz travnja 2006. god. Klanac pripovijeda: „Od 
samoga početka služila sam i drugim hodočasnicima francuskoga govornog 
područja u susretima s franjevcima i s vidiocima. Sve sam više uranjala u 
fenomen Međugorja. Upoznala sam se i s ocem R. Laurentinom, francuskim 
novinarom, mariologom i teologom. Pratila sam ga godinama kako marljivo 
radi na svojim istraživanjima. Pomagala sam mu u prevođenju i tumačenju 
raznih spisa. Razotkrio mi je lice i naličje Međugorja, postali smo prijatelji 
i suradnici. On je i mene hrabrio i podržao me u radu. Kad sam prvi puta 
saslušala razgovore vidjelaca s fra Jozom Zovkom, fra Zrinkom Čuvalom i 
fra Viktorom Kosirom, oduševila sam se za istraživanja o tim prvim danima 
ukazanja. Vrijedan materijal je postojao, trebalo ga je pronači. Sakupila sam 
18 snimljenih razgovora iz prvih deset dana. To je najvrjedniji izvorni materijal 
koji postoji o Međugorju. Treba zahvaliti gospodinu Grgi Kozini, vjernom i 
vrijednom župljaninu, koji se pobrinuo da to ostane trajno urezano na zvučnoj 
vrpci." 

Treći izvor koju sam koristio recentno je djelo britanskog teologa 
Donala Anthonya Foleya, „Medjugorje revisited: 30 years of visions or 
religious fraud". Ovo knjiga zapravo je nadopunjeno izdanje njegove 
„Understanding Medjugorje' 1 iz 2006. godine gdje autor mahom uspoređuje 
sadržaj već navedenih djela fra Sivrića i Klanac te poput fra Sivrića, donosi 
negativan sud o međugorskim događanjima, ukazujući detaljno na svaku 
od nepodudarnosti u kazivanjima vidjelaca. Za Foleya, „velika vrijednost 
tih vrpci leži u njihovoj spontanosti, u činjenici da su to živi dijalozi između 

dva svećenika i vidjelaca u kojima sve bitne pojedinosti o tome što se dogodilo 
tijekom prvog tjedna postaju očite. Oni su prikaz onoga što se zaista dogodilo, 
bez maske, i kao takve oni su esencijalno snažnije od poznatijih, ali mnogo 
kasnijih međugorskih svjedočanstava. Istina jest da su dijelovi vrpci nejasni, 
ali na njima svakako postoji dovoljno jasnih informacija kako bismo ih mogli 
smatrati primarnim izvorom materijala o Međugorju; u svakom slučaju, 
kvaliteta vrpci je i razumljiva s obzirom na okolnosti pod kojima su nastale. 
Ovi suvremeni razgovori nose daleko više težine o tome što se zapravo dogodilo 
tijekom tih presudnih prvih dana od bilo kojeg intervjua napravljenog kasnije; 
ali većina glavnih međugorskih kroničara ih je zanemarivala ili podcjenjivala^ 
(Foley 2011:28). 

Pokušavajući ustanoviti autentičnost snimki, Foley prenosi 
Belangerovu izjavu da su originalne vrpce pohranjene u međugorskoj 
župi sv. Jakova te da postoje kopije u mostarskom crkvenom arhivu, kao 
i kod Grge Kozine (Foley 2011:66). Belanger je inače pribavio snimke od 
mostarskog biskupa te ih 1986. usporedio s onima koje je fra Sivrić dobio 
od Grge Kozine te ustanovio da su komplementarne. Nakon što je fra Sivrić 
1987. transkribirao sve vrpce na francuski, Belanger je zamolio biskupa 
Žanića, koji je govorio francuski, da pregleda svih 38 transkripata vrpci i 
njihov prijevod na francuski kako bi potvrdio njihovu točnost, što je biskup 
i učinio, pohvalivši fra Sivrićevu profesionalnost (Foley 201 1:69). 

Osim ove tri knjige, većina ostale literature temelji se na naknadnim 
intervjuima s vidiocima, poput knjige intervjua fra Janka Bubala s vidjelicom 
Vickom iz 1985. godine, „Tisuću susreta s Gospom u Međugorju^ . No, zapravo 
jedini arhivski zapisi koje možemo smatrati neutralnima su upravo snimke 
fra Zovka i Grge Kozine. Na tragu takvog razmišljanja je i fra Sivrić koji drži 
da su te snimke vrlo vrijedan materijal što se tiče prvog tjedna ukazanja (Sivrić 
1988:35) te ga čudi saznanje da se zapravo nitko od mnoštva autora koji su 
pisali do tada o Međugorju nije referirao na snimke. Fra Sivrić to objašnjava, 
po njemu evidentnom činjenicom, kako bi se razložnim tumačenjima 
određenih dijelova snimki inkriminiralo Međugorje kao svetište što pak 
većini zagovaratelja ne odgovara (1988:36). Kako bih pokušao sistematizirati 
sve ove podatke o transkriptima, ovdje ću navesti neke bitne informacije o 
sadržaju prve dvije spomenute knjige. 

Kao što smo već spomenuli, Klanac navodi da je u posjedu 18 snimki 
razgovora (1997:204), ali u svojoj knjizi donosi transkripte samo od njih 12: 
„Audio kasete osamnaest razgovora s vidiocima snimio Grga Kozina prema 

sljedećem redosljedu: 

1. 27. 6. 81. prije podne-Jakov 

2. 27. 6. 81. poslijepodne-Mirjana 

3. 28. 6. 81. prije podne-Mirjana 

4. 28. 6. 81 prije podne-Marija 

5. 28. 6. 81. prije podne-Mirjana 

6. 28. 6. 81. prije podne-Ivanka 

7. 28. 6. 81. prije podne-Vicka 

8. 28. 6. 81. prije podne-Jakov 

9. 28. 6. 81. uvečer-na brdu ukazanja 

10. 28. 6. 81. uvečer-Ivanka 

11. 28. 6. 81. uvečer-Jakov 

12. 28. 6 81. uvečer-Mirjana 

13. 28. 6. 81. uvečer-Ivan 

14. 29. 6. 81. uvečer-na brdu ukazanja 

15. 30. 6. 81. prije podne-Ivanka 

16. 30. 6. 81. prije podne-Mirjana 

17. 30. 6. 81. prije podne-Vicka 

18. 30. 6. 81. uvečer-vidioci, Mica, Ljubica “ 


U uvodnoj rečenici Klanac zapravo pogrešno navodi da je Grgo 
Kozina snimio sve ove razgovore jer ih je većinom snimio sam fra Zovko 
- Grgo Kozina je tehnički obradio sve snimke osim onih pod brojem 9. i 
14. koje je uistinu sam i snimio. Usporedbom ovih transkripata vidljivo je 
također da Klanac uopće ne spominje prva tri razgovora koja je obavio fra 
Čuvalo 27. 06. 1981. god. ujutro, prije povratka fra Zovka s puta natrag u 
Međugorje, što potvrđuje i Foley (201 1:30). 

Fra Sivrić, povrh već spomenutog podatka o 17 transkripata, u 
dodacima navodi 15 razgovora koje je transkribirao te jedan izvadak iz 
Vickinog dnevnika - prilog 4 (Sivrić 1988:399): 

,,Annexe 1 (fra Čuvalo) Entretien avec Ivanka, Vicka et Marija, le matin du 27 
juin 1981 

Annexe 2 (fra Čuvalo) Entretien avec Ivan, l’apres-midi du 27 juin 1981 
Annexe 3 (fra Čuvalo) Entretien avec Marija, le soir du 27 juin 1981 

Annexe 4 (Document 68) Premiere tranche du Journal de Vicka, du 24 juin au 
6 septembre 1981 

Annexe 5 (fra Zovko) Entretien avec Jakov, l’apres-midi du 27 juin 1981 

Annexe 6 (fra Zovko) Entretien avec Mirjana, l’apres-midi du 27 juin 1981 
Annexe 7 (fra Zovko) Entretien avec Mirjana, le matin du 28 juin 1981 
Annexe 8 (fra Zovko) Entretien avec Jakov, le matin du 28 juin 1981 
Annexe 9 (fra Zovko) Entretien avec Jakov, le soir du 28 juin 1981 
Annexe 10 (fra Zovko) Entretien avec Mirjana, le soir du 28 juin 1981 

Annexe 11 (fra Zovko) Entretien avec Ivanka, le soir du 28 juin 1981 
Annexe 12 (fra Zovko) Entretien avec Ivan, le soir du 28 juin 1981 
Annexe 13 (fra Zovko) Entretien avec Ivanka, le matin du 30 juin 1981 
Annexe 14 (fra Zovko) Entretien avec Mirjana, le matin du 30 juin 1981 
Annexe 15 (fra Zovko) Entretien avec Vicka, le matin du 30 juin 1981 
Annexe 16 (fra Zovko) Entretien avec Jakov, Mirjana, Ivanka, Vicka, Marija, 
Mica Ivankovic et Ljubica Vasilj-Gluvic, le soir du 30 juin 1981, au retour de 
Cerno „ 

Usporedivši transkripte ovih dvaju autora te preslušavši snimke koje 
sam dobio od Grge Kozine, u slijedećim dvjema tablicama pokušao sam 
pregledno sistematizirati sve navedene dokumente. 

Analiza sadržaja ustupljenih snimki, tablica 1.: 


Napomena 

Nije transkribiran kod 

Klanac. Kod Sivrića se 

navodi da će biti objavljen 

u svesku 2. 



Kod Klanac nedostaju 

zadnje 2 minute 

transkripta. 


Kod Klanac nedostaju 

zadnje 2 minute 

transkripta. 

U Sivrić 

(br. priloga) 

- 

A16 

(str. 345) 

A16 

(str. 345) 

A5 

(str. 247) 

A6 

(str. 253) 

A7 

(str. 261) 

U Klanac 

(br. snimke) 

OV 

18. 

(str. 142-156) 

18. 

(str. 156-173) 

1. 

(str. 57-69) 

2. 

(str. 70-76) 

3. 

(str. 77-82) 

Opis razgovora 

Snimka događanja 
na Podbrdu u 
vremenu između 
18:30-19:00 

fra Zovko s 
vidiocima uvečer 

fra Zovko s 
vidiocima uvečer 

fra Zovko s 
Jakovom, prije 
podne 

fra Zovko s 
Mirjanom, poslije 
podne 

fra Zovko s 
Mirjanom, prije 
podne 










S Js 



00 

oo 

00 

00 

OO 

00 

i c 



G\ 

o> 

Ov 

G\ 

Ov 

Ov 




i-H 

i-H 

i-H 

i-H 

i-H 

i-H 

& •- 



vd 

vd 

vd 

vd 

vd 

vd 

Q 5 



oo 

cd 

cd 

K 

K 

od 




CM 

ro 

cr> 

CM 

CM 

CM 

• 4> 


O 



o 

o 

O 




o 



o 

rn 

o 

a S 


S 

o 


cd 

o 

vd 

r— 1 

« a 

3 

"3 

CM 


co 

cn 


CO 

s «« 


3 

o 

O 

o 

o 

o 

o 



3 

o 

o 

o 

o 

o 

CO 

£ o 



o 

© 

o 

o 

© 

vd 



s 

o 

CM 

o 

o 

o 











+-» 









a> 



< 


m 

< 

m 




I-H 


i-H 

CM 

CM 











1%) Ethnologica Dalmatica 19 





T3 



r T3 


r T3 









o 

o 


O 


O 























G 

G 


G 


G 









2 «* 

2 cd 
•G g 


2 «* 

• G G 


2 «* 

• G G 









-O o 

-Q P 


-O p 


-O O 









H P 

G P 


G p 


G P 





































G -G 

P -G 


G G 


G -G 









2 > 

-G O 

2 > 
d o 


2 > 
d o 


2 > 
d o 









P 

p 


p 


p 









c /3 

C /3 


C /3 


1 73 









Z 

ž 


Ž 


z 





























i-H 




ON 


NO 









<N 

<N 

m 

cn 


00 <N 








i— i cn 

i — h cn 

»-H co 


cn 


< U 








G 

G 

G 

< 

G 


C /3 








173 

C /3 

173 


<73 




























^ ^ 


^ N 








OO 




i-H 


n o 








<N 

^ — s 

m 




00 








*— < 

16. 

r. 129 

*— < 


*— < 


• CO 

00 OO 



ud 


LO 


NO 

ud ^ 

16. 

30- 


00 

C<N 




































G 


G 


G 










C /3 


173 


<73 












"" 



c/3 

i 

<u 

*Jh 

P- 1 a> 
d c 

C T3 

C/3 

1 

£ 

0) 

’»H 

P-< (U 

d c 

S -o 

<u 

C /3 G 

^ £ a 

-H ^ O ^ 

c/3 

1 

4> 

*G 

Dh 

! -§ 

C/3 

I 

« 

*G 

P- 1 a> 
§-§ 

a 

" 3 

iž 

o 3 

O 

i-H 

C /3 ^ 

-1 2, 

š a 

o 

i-H 

<73 ^ 

1 " 

š a 

• s Vickom, 

o 

H 

N 

$ ° 

Š ^ 

N 

o o 
^ 

n s a 

N 

§ & 

N 

9 ° 

G ^ 

N o 

N g 

N g 

1 

'p' 


a 


aJ 

2 

2 sr 

2 

* 

G 

2 


> 

^ g 

G 5-T 

2 

gh nr 

2 

o 

N 

rt 

i-H 

i+H 

















00 


00 

oo 


OO 


00 

OO 

00 

00 


00 


ON 


ON 

ON 


ON 


ON 

ON 

ON 

ON 


ON 


i-H 


T— 1 

i— 1 


*— 1 



i-H 

i-H 

i-H 


i-H 


NO 


NO 

NO 


NO 


NO 

NO 

NO 

NO 


NO 


od 


oo 

oo 


oo 


oo 

o 

d 

d 


d 


(N 


<N 

CO 


CM 


<N 

cn 

cn 

cn 


m 


O 


o 

l n 


O 


LD 

o 

NO 

o 


o 


(N 


cn 

m 


<N 



o 

cn 

o 


LO 





i-H 


i-h 



66 

d 

I— 1 


ON 


O 


<N 

cO 


O 


<N 

<N 

cn 

<N 


<N 


o 


O 

o 


O 


O 

o 

o 

o 


O 


o 


(N 

o 


o 


<N 

o 

o 

o 


O 


o 



do 


o 


i-H 

o 

66 

d 


i-H 


o 


O 

<N 


o 


o 

o 

<N 

o 


<N 




< 



pq 


< 

m 





cn 



cn 






KULT VELIKE MAJKE I ŠTOVANJE MAJKE BOŽJE $ ] 


Usporedba transkripata razgovora s ostalih, nedostupnih snimki, tablica 2.: 

Ono što je odmah primjetno je da u svim ovim zapisima nigdje 
nema snimke od dana 29. 06. 1981. god. Dok Klanac u popisu izvora navodi 
posjed snimke od tog dana (1997:204) pod rednim brojem 14. („ uvečer-na 
brdu ukazanja"), ali ne donosi transkript, fra Sivrić u popisu izvora kaže 
(Sivrić 1988:386) da će transkripti snimaka Grge Kozine od 28. i 29. 06. biti 
objavljeni u drugom svesku njegove knjige koji bi trebao biti tiskan kasnije. 
Nažalost, svezak drugi nije nikad izdan već urednik knjige Louis Belanger na 
svojoj internet stranici samo navodi da će dijelovi tog sveska biti u dogledno 
vrijeme djelomično objavljivani na internetu. 

Sličnu, vrlo detaljnu usporedbu sadržaja transkripata Sivrića i Klanac 
donosi Foley pokušavajući utvrditi postoje li razlike između njih te koliko 
su te razlike relevantne: „...možda i nije čudno da kada se ove dvije verzije 
transkripata usporede - jedna koju je napravila zagovarateljica Međugorja i 
druga koju je napravio kritičar, zaključak je da su gotovo iste. Međutim, ono što 
je prilično neobično je to da Klanac u potpunosti izostavlja prve tri snimke koje 
je snimio fra Čuvalo prije povratka fra Zovka. U svakom slučaju, transkripti 
preostalih vrpci, što se tiče osnovnih činjenica, su sukladni. Varijacije uglavnom 
uključuju razlike u poretku riječi, koje su razumljive s obzirom da su prijepisi 
u fra Sivrićevom originalnom francuskom izdanju prevedene s izvornog jezika 
(hrvatskog, op. a.) na engleski, a zatim na francuski jezik, dok je Daria Klanac 
prevodila izravno na francuski .“ U ovom zadnjem podatku Foley griješi 
budući da je i fra Sivrić prevodio transkripte izravno s hrvatskog na francuski, 
a izvjesni Benoit Belanger je potom s francuskog prevodio transkripte na 
engleski jezik što je fra Sivrić i naznačio u popisu izvora (Sivrić 1988:386). 
Foley dalje nastavlja svoju analizu: „Preostala razlika između prijepisa može se 
kategorizirati na više načina. Prvo su kratki odlomci koje fra Sivrič vjerojatno 
nije bio u stanju uspješno prevesti, možda zato što je snimka bila lošije kvalitete 
ili zato što je bio stariji i slabijeg sluha nego Daria Klanac - treba imati na umu, 
naravno, da je s vremena na vrijeme materijal na kazetama vrlo konfuzan, s 
prekidima ili glasovima koji se neselektivno miješaju. To je također nagnalo 
fra Sivrića da povremeno zamijeni jednog govornika za drugog. No, isto tako, 
Klanac priznaje probleme s kojima se susrela pri transkribiranju snimki, i kaže 
da nije uspjela prepisati neke riječi i fraze. Druga kategorija razlika uključuje 
dijelove snimki koje Klanac uključuje, ali kojih nema u fra Sivrićevom tekstu 
- iako, u jednom slučaju koji uključuje snimku intervjua između fra Zovka 
i Ivana, u večeri 28. lipnja, fra Sivrić donosi više materijala nego Klanac. 
Bitno je naglasiti da “nestali” materijal nije presudan za argumente iznesene 
u ovoj knjizi, a uglavnom proizlazi iz dva intervjua s Jakovom, najmlađim od 
vidjelaca. U intervjuu provedenom ujutro 27. lipnja 1981. Klanac donosi oko 
40% više materijala nego fra Sivrić, dok u intervjuu 28. lipnja postoji ozbiljnije 

neslaganje, budući da Klanac donosi oko 80% više materijala (Foley 201 1:31). 
Što se tiče snimke razgovora s Mirjanom ujutro 28. lipnja, Klanac donosi oko 
50% više materijala, ali u pitanju je zapravo samo opis iskustva s više detalja 
tijekom intervjua sfra Zovkom. Nije jasno zašto taj materijal nedostaje kod fra 
Sivrićevih vrpci, ali moguće da se tijekom procesa kopiranja nije mislilo da je 
vrijedan očuvanja, ili možda iz praktičnih razloga kao što je pokušaj stavljanja 
razgovora na kasete različitog trajanja. Ili je osoba koja je radila kopiranje, 
Grgo Kozina, možda zabunom propustila kopirati neke od intervjua u cijelosti. 
Dakako, ne čini se da iza toga stoji neka zla namjera budući da su razlike u biti 
prilično bezazlene “ (Foley 2011:32). 

Na kraju ovog poglavlja, Foley zaključuje: „Važno je shvatiti, međutim, 
daje većina vrpci, u transkriptima oba autora, gotovo identična, ako dozvolimo 
razlike u redoslijedu riječi i ostalo gore navedeno. To također uključuje i druga 
manja razmatranja, kao što su kratki nerazumljivi dijelovi koje fra Sivrić 
savjesno navodi. Materijal na sedam od dvanaest vrpci kojima se bavi Daria 
Klanac je identičan kao i onaj koji se nalazi u fra Sivrićevim transkriptima, 
i općenito, ako izuzmemo tri već navedene vrpce, one koje uključuju Jakova 
i Mirjanu, otprilike 92% materijala je zajedničko oboma autorima. Ako 

uključimo i te vrpce, možemo oko 85% materijala smatrati u biti istim.“ 
(2011:33). 

Zanimljiv je i puni krug koji je Grgina snimka petog dana ukazanja napravila 
vrativši se do samih vidioca u trenutku kada Janko Bubalo (1985:19) pušta 
dio te snimke vidjelici Vicki kako bi je podsjetio na događanja od četiri 
godine prije. To je ujedno i prvi put da je ta Grgina snimka izašla u tiskanom 
obliku: 

Nego, ako nisi previše umorna, bi li malo poslušala dio snimka uživo s toga 
ukazanja. Da se malo podsjetiš kako je to izgledalo ? 

V - Ma, kako ne! A odakle ti to? 

J - To sad nije važno, nego evo da poslušamo. Snimak nije baš tako dobar. 
Znaš kako je bilo snimati u onim dračama, ali ipak... Evo, poslušaj... 
(Snimatelj Grgo Kozina) »Vjetar puše... Drače se Ijuljuškaju... Eno, njih 
šestero. Ustaju... Mole Zdravomariju... »Gospe moja, šta želiš od nas?« 

(Vicka) »Gospe moja, šta želiš od naših sveštenika?« 

(Vicka: tri puta) »Rekla je da čvrsto vjeruju.« 

(Vicka) »Gospe moja, što se baš ne ukažeš u crkvi da te svak živ vidi?« 

(Vicka) [Blaženi oni, koji ne vidješe, a vjeruju.] 

(Vicka) »Gospe moja, oćeš li nam opet doći?« 

(Vicka) [Oću, na isto misto.] 

(Vicka) »Gospe moja, voliš li da više pjevamo ili molimo?« 

(Vicka) »Kaže: oboje.« 

(Vicka) »Gospe moja, šta želiš od ovoga naroda ovdje što se skupio?« 

(Vicka) »Otišla je... Opet ćemo moliti.« 

(Vicka) »Nije nam ništa rekla.« 

(Vicka) Vicka se krsti i moli (svi mole) Očenaš, Zdravomarijo i Slava Ocu 
(dva puta). Gospa opet dolazi, a vidioci uglas: »Evo je!« Pjeva se: »Marijo, o 
Marijo« i još nešto. »Govori nam da smo anđeli njezini. Dragi anđeli, tako 
nam kaže.« 

(Vicka) »Gospe moja, šta želiš od ovoga naroda ovdje?« 

(Vicka ponavlja tri puta) »Rekla je, odgovor je dala da ovaj narod koji je ne 
vidi vjeruje isto kao i mi, nas šestero, koji je vidimo.« 

(Vicka) »Gospe moja, odeš nam ovdje na zemlji ostavit ikakva znaka da 
uvjerimo ovaj narod da nismo bili lažljivi - da ne lažemo - da se s tobom ne 
izigravamo?« 

(Vicka) Gospa nestaje... 

(Snimatelj Grgo Kozina) »Oće li opet doći?« 

(Snimatelj Grgo Kozina) »Prolaza malo... Cesta je puna... Auta sve doli do 
Beljine prodavnice... Sve puno... « 

V - E, vidiš, moj pratre, kako je to bilo! Niko ne zna kako nam je bilo! Ali mi 
smo bili ko u raju. “ 

*U uglatim zagradama su navodne Gospine riječi koje Vicka ponavlja. 

V - Vicka 

J - Janko Bubalo 

Ako govorimo o prijeporima oko kojih se spore zagovornici i 
protivnici čuda u Međugorju, mogli bismo navesti veliku količinu detalja 
koji su obrađeni u stotinama knjiga i internetskih stranica s jednog ili drugog 
aspekta. U tom okviru prijepora nalazimo problematiku infantilnog sadržaja 
Gospinih upućenih poruka, činjenicu da su vidioci na početku ukazanja, 
iako u ,,ekstazi“, mogli čuti i razumjeti pitanja postavljena iz mnoštva te na 
njih odgovarati, dok su kasnije tvrdili da su potpuno nesvjesni svijeta oko 
sebe u stanju „ekstaze ' 1 te primjerice teoriju da iza cijele priče ukazanja 
stoji ili hrvatska nacionalistička politička agenda ili pak želja franjevaca za 
svojevrsnim odmetništvom od Crkve. 

No, ako suzimo područje nesuglasica samo na problematiku ovih 
audio snimki i transkripata, kao ilustracija prijepora poslužit će detalj koji 
se posebno ističe u većini izvora vezanih uz analizu snimki. U pitanju je 

informacija koju su vidioci prenijeli sedmog dana ukazanja, 30. 06. 1981., 
da će se Gospa ukazivati još samo tri dana, dakle, da će ukazanja završiti u 
petak, 3. srpnja 1981. god. Fra Sivrić (1988:44) navodi kako su vidioci, točnije 
Mirjana, a kasnije i Ivanka, prenijeli Gospin odgovor da će se pojavljivati još 
samo tri dana. Ta izjava zabilježena je nekoliko puta na audio-snimkama, 
a potvrđuju je i socijalna radnica Mica Ivanković i Ljubica Vasilj Gluvić, 
službenica u sarajevskom Republičkom izvršnom vijeću. Naime, Mica 
i Ljubica provele su cijeli utorak, 30. 06. 1981., s petero vidioca vozeći ih 
automobilom po Hercegovini, vodeći ih na ručak i slastičarnicu kako bi ih 
zadržale do navečer te vidjele hoće li im se Gospa ukazati i na drugom mjestu 
osim Bijakovića. Popodne, oko 18 sati, kraj nedalekog mjesta Cerno s kojeg 
postoji izravna linija vidljivosti prema Podbrdu, shvativši da neće stići na 
vrijeme natrag u Međugorje, djeca su izletjela iz auta te imala ukazanje kraj 
ceste gdje im je Gospa odgovorila da će se ukazivati još tri dana. Izvod iz 
transkripata to i potvrđuje: 

„Mirjana: Pitala sam, (Gospu) koliko će dana ostat s nama. Koliko će dana 
točno ostat s nama. Ona je rekla: “tri dana...” 

fra Zovko: Još? 

Mirjana: Još “tri dana”. Znači do petka. (Zaključuje Mirjana)“ 

Klanac ovu neskladnost u izjavama objašnjava apologetski i ne baš uvjerljivo: 
,,U ovom kratkom razgovoru krije se smisao i tajna (zagonetka) čitavog 
raspleta. Ako je Gospa doista izgovorila te dvije riječi “tri dana”, onda je time 
očitovala veliku majčinsku brigu za vidioce i spasila ih u tom trenutku od 
zatvora i bolnice .“ (1987:27). 

Fra Sivrić podsjeća da su fra Zovku, samo dan ranije, na isto postavljeno 
pitanje, vidioci rekli da im je Gospa poručila da će se ukazivati koliko god će 
to oni htjeti (1988:47). 

Sličnih primjera nesuglasja postoji mnoštvo te bi ih bilo nemoguće sve 
navesti u ovako kratkoj preglednoj analizi. Umjesto zaključka mogli bismo 
reći kako svi navedeni zvučni zapisi ostavljaju još puno prostora za daljnju 
analizu iz raznih aspekata znanosti, iako ne treba gajiti iluzije da će ikada bez 
zadrške i na zadovoljstvo svih u potpunosti moći biti interpretirani. Bilo bi 
svakako zanimljivo razmotriti njihovu ulogu i težinu u okviru trenutačnih 
vijećanja vatikanske komisije čija se odluka uskoro očekuje budući da ne 
vjerujem da takva odluka može zanemariti postojanje i važnost ovih zapisa. 
Bez obzira na ishod odluke, ako ikada kao konačna i bude donesena, malo je 
vjerojatno da će se nakon više od trideset godina hodočašćenja milijuna ljudi 
u Međugorju po tom pitanju išta promijeniti. 

Contribution to the Study of the Phenomenon 
of Međugorje: Sound Recordings From the Early 
Days of Apparitions 

(Summary) 

In this paper, the author analyzes the ways of applying sound 
recordings and interviews from the early days of the alleged apparitions in 
Međugorje. Among the multitude of available literature about Međugorje, 
only a few authors seriously deal with these recordings by assessing their 
archival and content value. The reason for the lack of interest could be looked 
for in the fact that certain parts of the recording do not allow too many 
arbitrary interpretations and are often disputed and underestimated by the 
advocates of the apparitions in Međugorje. 

